
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 29 


22 Ιανουάριου 1997 


ΥΠΟΥΡΓΙΚ ΕΣ ΑΠΟΦΑΣΕΙΣ ΚΑ Ι ΕΓΚΡΙΣΕΙΣ 

Κατάρτιση του Οργανισμού Εσωτερικής Υπηρεσίας του 
Συμβουλίου Περιοχής της 13ης εδαφικής περιφέρει¬ 
ας του Νομού Θεσσαλονίκης. 

Ο ΓΕΝ. ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

Ι.Την διάταξη του άρθρου 14 του Ν.2399/1996 (ΦΕΚ 
90Α) με την οποία καταργείταιη θέση του Περιφ.Δ/ντή και 
την αριθ.πρωτ.943/1996 απόφαση του Γεν.Γραμματέα 
Περιφέρειας Κεντρ. Μακεδονίας με την οποία ορίζεται ο 
αναπληρωτής αυτού. 

2. Τις διατάξεις του άρθρου 214 του ΠΔ 410/ 
1995(Δ.Κ.Κ.). 

3. Τιςδιατάξειςτωνάρθρων2,12 (όπως τροποποιήθηκε 
με το άρθρο 8 παρ.5 του Ν.2307/1995)και 320 του 
Ν.1188/1981. 

4. Τις διατάξεις του Ν.1586/1986. 

5. Το Π.Δ. 37α/1987 όπως τροποποιήθηκε και συμπλη¬ 
ρώθηκε με το Π.Δ. 22/1990. 

6. Τις διατάξεις των άρθρων 34-38 του Ν.2190/1994. 

7. Το αριθ.169/11-5-1995 προεδρικό διάταγμα(ΦΕΚ 
93Α) με το οποίο καθορίσθηκαν οι εδαφικές περιφέρειες, 
η έδρα και η ονομασία των συμβουλίων περιοχής του 
Ν .Θεσσαλονίκης. 

8. Τη σύμφωνη γνώμη του Υπηρεσιακού Συμβουλίου υ¬ 
παλλήλων ΟΤΑ Ν.Θεσ/νίκης (πλην δήμου Θεσσαλονί- 
κης)που διατυπώθηκε στο 4/24-10-1996 πρακτικό (θέμα 
2ο). 

9. Την αριθ. 26/1996 απόφαση του διοικητικού συμβού¬ 
λιου του Συμβουλίου Περιοχής της 13ης εδαφικής περι- 
φέρειαςτου Ν. Θεσσαλονίκης, αποφασίζουμε: 

Καταρτίζεται ο Οργανισμός Εσωτερικής Υπηρεσίας 
της του Συμβουλίου Περιοχής της 13ης εδαφικής περι¬ 
φέρειας του Νομού μας κατάταοριζόμεναστην26/1996 
απόφαση του διοικητικού συμβουλίου και στην α- 
ριθ.4/1996 σύμφωνη γνώμη του Υπηρεσιακού Συμβουλί¬ 
ου υπαλλήλων ΟΤΑ Ν.Θεσσαλονίκης (πλήν δήμου Θεσ¬ 
σαλονίκης) ως εξής: 


ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΤΟΥ ΣΥΜΒΟΥΛΙΟΥ ΠΕΡΙΟΧΗΣ ΤΗΣ 13ης. ΕΔΑΦΙΚΗΣ 
ΠΕΡΙΦΕΡΕΙΑΣ ΤΟΥ ΝΟΜΟΥ ΘΕΣΣΑΛΟΝΙΚΗΣ 

Αρθρο 1 

ΔΙΑΡΘΡΩΣΗ ΤΩΝ ΥΠΗΡΕΣΙΩΝ 
Η όλη Υπηρεσία του Συμβουλίου Περιοχής συγκροτεί¬ 
ται από μία (1) Διεύθυνση, δύο (2) Τμήματα και ένα (1) μη 
αυτοτελές Γραφείο, ως ακολούθως: 

Α. ΔΙΕΥΘΥΝΣΗ ΣΥΝΤΟΝΙΣΜΟΥ 

1. Τμήμα Διοικητικών - Οικονομικών Λειτουργιών 
α) Γ ραφείο Διοικητικής Λειτουργίας 

β) Γραφείο Οικονομικής Λειτουργίας 

2. Τμήμα Τεχνικών Εργων- Υπηρεσιών 

α) Γ ραφείο Μελετών - Επίβλεψης Τεχνικών Εργων 
β) Γραφείο Προστασίας Περιβάλλοντος 

3. Γραφείο Ανάπτυξης - Πληροφόρησης 

Άρθρο 2 

ΟΡΓΑΝΙΚΗ ΣΥΝΘΕΣΗ ΠΡΟΣΩΠΙΚΟΥ 
ΚΑΤΑ ΚΑΤΗΓΟΡΙΑ ΚΑΙ ΚΛΑΔΟ 

Α. -Ειδικές θέσεις άρθρ. 57 Ν.2218/94 
α) Μία (1) θέση ειδικού συνεργάτη 
β) Μία (1) θέση επιστημονικού συνεργάτη (συμβούλου 
ανάπτυξης) 

Β. Μόνιμο Προσωπικό 

1. Κατηγορία ΠΕ 

α) Κλάδος ΠΕΙ Διοικητικού - Οικονομικού 
δύο θέσεις 

β) Κλάδος ΠΕ3 Πολιτικών Μηχανικών 
μία (1) θέση 

γ) Κλάδος ΠΕ4 Αρχιτεκτόνων Μηχανικών 
μία (1) θέση 

δ) Κλάδος ΠΕ5 Μηχανολόγων Μηχανικών 
μία (1) θέση 

ε) Κλάδος ΠΕ6 Τοπογράφων Μηχανικών 
μία (1) θέση 

στ) Κλάδος ΠΕ7 Χημικών Μηχανικών 
μία (1) θέση 

ζ) Κλάδος Π Ε9 Γεωπόνων 
μία (1) θέση 

2, Κατηγορία ΤΕ 

α) Κλάδος ΤΕ3 Τεχνολόγων Πολιτικών Μηχανικών 
μία (ί) θέση 

β) Κλάδος ΤΕ17 Διοικητικών Λογιστών 
μία (1) θέση 

γ) Κλάδος ΤΕ 19 Πληροφορικής 
μία (1) θέση 

3. Κατηγορία ΔΕ. 

α) Κλάδος ΔΕΙ Διοικητικών 
δύο (2) θέσεις 

β) Κλάδος ΔΕ5 Δομικών Εργων 
μία (1) θέση 

γ) Κλάδος ΔΕ6 Σχεδιαστών 
μία (1) θέση 

δ) Κλάδος ΔΕ 14 Ελεγκτών Εσόδων-Εξόδων 
μία (1) θέση 

ε) Κλάδος ΔΕ 15 Εισπρακτόρων 
μία (1) θέση 

στ)Κλάδος ΔΕ28 Χειριστών Μηχανημάτων Εργων 
μία (1) θέση 

ζ) Κλάδος ΔΕ 29 Οδηγών αυτοκινήτων 
δύο (2) θέσεις 

η) Κλάδος ΔΕ38 Προσωπικό Η/Υπολογιστών 
μία (1) θέση 

4. Κατηγορία ΥΕ 

α) Κλάδος ΥΕ1 Κλητήρων- θυρωρών- γενικών καθηκό¬ 
ντων 

μία (1) θέση 

β) Κλάδος ΥΕ16 Εργατών γενικά 
δύο (2) θέσεις εργατών καθαριότητας- κήπων κ.λ,π. 

Άρθρο 3 

ΔΙΑΒΑΘΜΙΣΗ ΘΕΣΕΩΝ ΜΟΝΙΜΟΥ ΠΡΟΣΩΠΙΚΟΥ 

Όλες οι θέσεις του μόνιμου προσωπικού Κατηγορίας 
ΠΕ, ΤΕ και ΔΕ διαβαθμίζονται από τον Δ (εισαγωγικός 
βαθμός;) έως τον Α (καταληκτικός). 

Όλες οι θέσεις της κατηγορίας ΥΕ διαβαθμίζονται από 
τον Ε (εισαγωγικός βαθμός) έως τον Β (καταληκτικός 
βαθμός). 

Άρθρο 4 

ΠΡΟΪΣΤΑΜΕΝΟΙ ΟΡΓΑΝΙΚΩΝ ΜΟΝΑΔΩΝ 

Σύμφωνα με τις δ/ξειςτου άρθρ. 36 Ν.2190/94 ορίζοναι 
οι Κλάδοι από τους οποίους οι υπάλληλοι κρίνονται για 
την κατάληψη θέσεων προϊσταμένων και οι οποίοι είναι: 

1. ΔΙΕΥΘΥΝΣΗ 

Στη Διεύθυνση του Σ.Π. προΐσταται μόνιμος υπάλληλος 
Κλάδου ΠΕ. 

2. ΤΜΗΜΑΔιοίκησης - Οικονομικών 

Στο Τμήμα Διοίκησης - Οικονομικών προΐσταται μόνιμος 
υπάλληλος ΠΕΙ. 

Σε περίπτωση έλλειψης υπαλλήλων ΠΕ προΐσταται υ¬ 
πάλληλος των Κλάδων ΤΕ 

3. ΤΜΗΜΑ Τεχνικών Εργων- Υπηρεσιών 

Στο Τμήμα Τεχνικών Εργων - Υπηρεσιών προΐσταται μό¬ 
νιμος υπάλληλος των Κλάδων ΠΕ3, ΠΕ4, ΠΕ5, ΠΕ6, ΠΕ7, 
ΠΕ9. 

Σε περίπτωση έλλειψης υπαλλήλων ΠΕ προΐστανται υ¬ 
πάλληλοι Κλάδων ΤΕ. 

Μετακίνηση προϊσταμένου οργανικής μονάδας γίνεται 
μόνο σε θέση προϊσταμένου οργανικής μονάδας αντι¬ 
στοίχου επιπέδου. 

Τον προϊστάμενο που απουσιάζει ή κωλύεται αναπλη¬ 
ρώνει στα καθήκοντά του ο ανώτερος σε βαθμό υπάλλη¬ 
λος που υπηρετεί στην ίδια οργανική μονάδα και εφόσον 
ο κλάδος στον οποίο ανήκει προορίζεται για κατάληψη θέ¬ 


σεων προϊσταμένων. Αν υπηρετούν περισσότεροι υπάλ¬ 
ληλοι με τον ίδιο βαθμό, τον προϊστάμενο αναπληρώνει 
αυτός που ορίζεται από τον Πρόεδρο του Σ.Π. 

Τον Διευθυντή που απουσιάζει ή κωλύεται αναπληρώ¬ 
νει στα καθήκοντά του ο προϊστάμενος του Τμήματος. 

Άρθρο 5 

ΑΡΜΟΔΙΟΤΗΤΕΣ ΟΡΓΑΝΙΚΩΝ ΜΟΝΑΔΩΝ 

1. ΤΜΗΜΑ ΔΙΟΙΚΗΣΗΣ - ΟΙΚΟΝΟΜΙΚΩΝ 
Αρμοδιότητες του Τμήματος είναι τα αφορώντα στη 
γραμματειακή υποστήριξη, τα Οικονομικά καιτο Προσω¬ 
πικό του Σ.Π., καθώς και κάθε δραστηριότητα (παροχή υ¬ 
πηρεσίας) που αποβλέπει στην αναβάθμιση της ποιότη¬ 
τας ζωής. 

Ειδικότερα οι αρμοδιότητέςτου είναι; 

1. Η διοικητική μέριμνατου Σ.Π. 

2. Η διοικητική και οικονομική υποστήριξη των Ν.Π.Δ.Δ. 
του Σ.Π. 

3. Ητήρησητων διαδικασιών και του αρχείου που έχουν 
σχέση με τα θέματα προσωπικού του Σ.Π. 

4.0 έλεγχος και η τήρηση των διαδικασιών οικονομικού 
προγραμματισμού και ελέγχου του Σ.Π. 

5. Ο έλεγχος και η τήρηση των διαδικασιών βεβαίωσης 
των κάθε φύσης εσόδων του Σ. Π. 

6. Η τήρηση διαδικασιών ελέγχου των δαπανών του Σ.Π. 

7. Η διαχειριστική παρακολούθηση της περιουσίας του 
Σ.Π. 

8.0 έλεγχος και η τήρηση των διαδικασιών εισπράξεων 
- πληρωμών. 

9. Ο έλεγχος και η τήρηση των διαδικασιών λογιστικής 
απεικόνισης των οικονομικών πράξεων του Σ.Π. 

Το αντικείμενο του τμήματος υλοποιείται με τη δραστη- 
ριοποίηση των παρακάτω ενοτήτων: 

ΔΙΟΙΚΗΤΙΚΑ 

ΓΡΑΜΜΑΤΕΙΑ ΠΡΟΕΔΡΟΥ 

1. Μεριμνά για τη διακπεραίωση και αρχειοθέτηση της 
προσωπικής αλληλογραφίας και των αποφάσεων του 
Προέδρου. 

2. Ρυθμίζει τις συναντήσεις και επικοινωνίες του Προέ¬ 
δρου, 

3. Τηρεί το προσωπικό αρχείο εγγράφων του Προέ¬ 
δρου. 

4. Τηρεί τα πρακτικά των συναντήσεων ή των συμβου¬ 
λίων στα οποία μετέχει Πρόεδρος. 

5. Συγκεντρώνει τα στοιχεία ή τα έγγραφα που πρέπει 
να υπογράφουν από τον Πρόεδρο και μεριμνά για την υ¬ 
πογραφή και τη διεκπεραίωσή τους. 

6. Τηρεί αρχείο Αποφάσεωντου Προέδρου. 

ΓΡΑΜΜΑΤΕΙΑ ΔΙΟΙΚΗΤΙΚΟΥ ΣΥΜΒΟΥΛΙΟΥ 

1. Ενημερώνει τα Μέλη του Δ.Σ. για τα θέματα και το 
χρόνο/τόπο κάθε συνεδρίασης. 

2. Μεριμνά για τη συγκέντρωση, αναπαραγωγή και α¬ 
ποστολή στα Μέλη του Δ.Σ. των διαφόρων εισηγήσεων 
και γενικά του ενημερωτικού υλικού του σχετικού με τα 
θέματατων συνεδριάσεων. 

3. Τηρεί τα πρακτικά κατά τη διάρκεια των συνεδριάσε¬ 
ων. 

4. Τηρεί αρχείο πρακτικών και αποφάσεων του Δ.Σ. 

5. Δακτυλογραφεί / αναπαράγει τις αποφάσεις του Δ.Σ. 
και φροντίζει για την αποστολή τους στην Περιφερειακή 
Διοίκηση. 

6. Ενημερώνει τις Υπηρεσίες του Σ.Π. για τις εγκεκριμ- 
μένες αποφάσεις του Δ.Σ. 

7. Μεριμνά για το χώρο των συνεδριάσεων, την καλή λει¬ 
τουργία των εγκαταστάσεων, την ύπαρξη των κατάλλη¬ 
λων μέσων κ.λ.π. 

8. Τηρεί αρχείο εκπροσώπων του Σ.Π. σε διάφορους 
φορείς και όργανα και φροντίζει για την αποστολή στοι¬ 
χείων προς τους εκπροσώπους αυτούς, για την επικοινω¬ 
νία, παραλαβή και εσωτερική διεκπεραίωση των εκθέσε¬ 
ων τους προς το Σ. Π. 

ΓΡΑΜΜΑΤΕΙΑ ΥΠΗΡΕΣΙΩΝ ΤΟΥ Σ.Π. 

1. Παρακολουθεί όλη τη δραστηριότητα του Σ.Π, 

2. Τηρεί ιδιαίτερο πρωτόκολλο εισερχομένων - εξερχο- 
μένων εγγράφων τα οποία διεκπεραιώνονται στις αρμό¬ 
διες υπηρεσίες. 

3. Δακτυλογραφεί και διεκπεραιώνειτην αλληλογραφία 
των υπηρεσιών του Σ.Π. 

4. Φροντίζει για τη δημοσίευση των διακηρύξεων και 
των ανακοινώσεων των υπηρεσιών του Σ.Π. 

5. Παραλαμβάνει τον ημερήσιο και περιοδικό τύπο κα¬ 
θώς και όλα τα έντυπα που αποστέλλονται στο Σ.Π. 

6. Επιμελείται της καθημερινής αποδελτίωσης του τύ¬ 
που. 

ΠΑΡΟΧΗ ΥΠΗΡΕΣΙΩΝ ΠΡΟΣ ΤΟΥΣ ΠΟΛΙΤΕΣ 

1. Παρακολουθεί, μελετά και αναλύει τα στατιστικά 
στοιχείατων υπηρεσιώντου Σ.Π. 

2. Παρέχει πληροφορίες, πίνακες και ό,τι άλλο στατιστι¬ 
κό στοιχείο ήθελε ζητηθεί. 

3. Παρέχει υπηρεσίες που αφορούν την αστική και δη¬ 
μοτική κατάσταση των πολιτών. 

4. Παρέχει υπηρεσίες που αφορούν την καθαριότητα. 

5. Παρέχει υπηρεσίες που αφορούν τη μεταφορά μαθη¬ 
τών με σχολικά λεωφορεία. 

6. Παρέχει υπηρεσίες που αφορούν τη διοργάνωση πο¬ 
λιτιστικών εκδηλώσεων κ.λ.π. 

7. Παρέχει υπηρεσίες που αφορούν τη χορήγηση αδει¬ 
ών λειτουργίας καταστημάτων κ.λ,π. 

8. Ενημερώνει τους πολίτες για τα δικαιώματά τους και 
τις ενέργειες που απαιτούνται για τη διεκπεραίωση των υ¬ 
ποθέσεων τους καιτους εφοδιάζει μετά απαραίτητα πλη¬ 
ροφοριακά στοιχεία και τα διαθέσιμα έντυπα που έχουν 
θέσει στη διάθεσή τους οι Δημόσιες Υπηρεσίες και οι ΟΤΑ 
- μέλη του. 

9. Κατευθύνει τους πολίτες στη διεκπεραίωση των υπο- 
θέσεών τους, και τους συμβουλεύει για την καλύτερη α¬ 
ντιμετώπιση των προβλημάτων τους. 

10. Κατευθύνει και ο ργανώνει την επικοινωνία των πολι¬ 
τών με τις υπηρεσίες του Σ.Π. 

11. Δέχεται υποδείξεις και προτάσεις για αλλαγές, που 
συμβάλλουν στη βελτίωσητηςλειτουργίαςτουΣ.Π.καιτη 
λήψη μέτρων σε θέματα που τους αφορούν στα πλαίσια 
της γενικότερης προσπάθειας σχεδιασμού για την ανά¬ 
πτυξη. 

12. Διαθέτει ενημερωτικά φυλλάδια, οδηγίες, έντυπα 
κ.λ.π. 

ΔΙΟΙΚΗΤΙΚΗ ΥΠΟΣΤΗΡΙΞΗ ΤΩΝ Ν.Π.Δ.Δ. ΤΟΥ Σ.Π. ΚΑΙ 
ΤΩΝ ΟΤΑ-ΜΕΛΩΝ ΤΟΥ 

Ασχολείται με την εκτέλεση των λειτουργιών διοικητι¬ 
κής υποστήριξης (τήρηση αρχείων, γραμματειακή υπο¬ 
στήριξη, πρακτικά, ενημέρωση Προέδρου, Δ.Σ. κ.λ.π.) 
που είναι αναγκαίες για τη λειτουργία των Ν.Π.Δ.Δ. του 


Σ.Π. Συνεργάζεται με τις διοικητικές υπηρεσίες των 
Ν.Π.Δ.Δ. και το γραφείο οικονομικών υπηρεσιών για θέ¬ 
ματα οικονομικής διαχείρισης των Ν.Π.Δ.Δ. Υποστηρίζει 
τις υπηρεσίες των Ν.Π.Δ.Δ. των ΟΤΑ - μελών του Σ.Π. 

ΟΙΚΟΝΟΜΙΚΑ 

ΟΙΚΟΝΟΜΙΚΟΣ ΠΡΟΓΡΑΜΜΑΤΙΣΜΟΣ 
ΚΑΙ ΠΛΗΡΟΦΟΡΗΣΗ 

1. Παρακολουθεί την πορεία των εσόδων και των εξό¬ 
δων και ενημερώνει εγκαίρως τις αρμόδιες υπηρεσίες για 
τη σύνταξη εκθέσεων δαπανών και εσόδων, όταν οι εγκε¬ 
κριμένες δαπάνες απορροφώνται. 

2. Τηρεί αρχείο ετήσιων απολογισμών εσόδων - εξόδων 
του Σ.Π. σύμφωνα με τα απολογιστικά στοιχεία που συ¬ 
ντάσσει το ταμείο. 

3. Παρακολουθεί την πορεία των εσόδων - εξόδων του 
προϋπολογισμού και εισηγείται τη σωστή κατανομή των 
πιστώσεων και την απορρόφηση των δαπανών για την ε¬ 
κτέλεση των έργων, των προμηθειών καθώς και την κίνη¬ 
ση του χρέους και της περιουσίας γενικά. 

4. Συγκεντρώνει στατιστικά στοιχεία που αναφέροναι 
γενικά στα οικονομικά ζητήματα που αφορούν το Σ.Π. και 
είναι χρήσιμα για τις προβλέψεις του προϋπολογισμού. 

5. Παρακολουθεί τα εγκεκριμένα δάνεια του Σ.Π. και τη¬ 
ρεί πίνακες ετήσιων τοκοχρεωλυτικών δόσεων για κάθε 
περίπτωση, ενημερώνοντας πάντοτε το ταμείο του Σ.Π. 

6. Εισηγείταιτην αναμόρφωση του προϋπολογισμού με 
την εγγραφή νέων εσόδων και τη χορήγηση συμπληρω¬ 
ματικών και έκτακτων πιστώσεων. 

7. Συνεργάζεται με άλλες ενότητες για την τήρηση δια¬ 
δικασιών αμφίδρομης ενημέρωσης και ροής των οικονο¬ 
μικών πληροφοριών που σχετίζονται με την εκτέλεση του 
προϋπολογισμού και τις αναθεωρήσεις του. 

ΔΙΑΧΕΙΡΙΣΗ ΠΕΡΙΟΥΣΙΑΣ Σ.Π. 

1. Τηρεί αρχείο ακίνητης περιουσίας του Σ.Π. 

2. Επιμελείται της ασφάλισης των κινητών και ακίνητων 
περιουσιακών στοιχείωντου Σ.Π. 

3. Μεριμνά για την αξιοποίηση / εκμετάλλευση της ακί¬ 
νητης περιουσίας του Σ.Π. (μισθώσεις, κατάρτιση σχετι¬ 
κών συμβάσεων κ.λ.π.) 

4. Τηρεί αρχείο κληροδοτημάτων προς το Σ.Π. και μερι¬ 
μνά για την αξιοποίησή τους. 

5. Τηρεί τις διαδικασίες που σχετίζονται με τις δωρεές 
προς το Σ,Π, 

ΕΛΕΓΧΟΣ ΕΣΟΔΩΝ - ΕΞΟΔΩΝ 

1. Παραλαμβάνει τα κάθε φύσης παραστατικά που α¬ 
παιτούνται κατά περίπτωση γιατην πληρωμή των οφειλών 
του Σ.Π. στους αντίστοιχους δικαιούχους. 

2. Φροντίζει για την υπογραφή των χρηματικών ενταλ¬ 
μάτων απότον Πρόεδρο καιτην αρχειοθέτησή τους μετά 
δικαιολογητικά τους. 

3. Συσχετίζει κάθε δαπάνη με τυχόν προηγούμενη όμοια 
και παρακολουθεί την ύπαρξη σχετικής πίστωσης για τη 
δημιουργία έκδοσης ΧΕΠ. 

4. Παρέχει κάθε είδους στοιχεία που ζητούνται από Δη¬ 
μόσιες/ Ελεγκτικές υπηρεσίες, σύμφωνα με τις διατάξεις 
που ισχύουν εκάστοτε. 

5. Ασχολείται με την οικονομική διαχείριση και λογιστι¬ 
κή παρακολούθηση των προγραμμάτωντης Ευρωπαϊκής 
Ένωσης. 

6. Συγκεντρώνει τα στοιχεία για την εξακρίβωση των υ¬ 
πόχρεων και του ύψους των χρηματικών υποχρεώσεων 

• 

προς το Σ.Π. των φυσικών προσώπων ή κάθε είδους επι¬ 
χειρήσεων της περιοχής, για φόρους, εισφορές, τέλη, δι¬ 
καιώματα, που περιοδικά πρέπει να καταβάλλονται στο 
Σ.Π. με βάση τις ισχύουσες κάθε φορά διατάξεις της νο¬ 
μοθεσίας. 

7. Δημιουργεί και τηρεί αρχεία υπόχρεων για την κατα¬ 
βολή των επιμέρους ποσών, που αποτελούν τακτικά έσο¬ 
δα του Σ.Π. 

8. Ελέγχει τους χρηματικούς τίτλους που διαβιβάζονται 
στο ταμείο από τις αρμόδιες υπηρεσίες και εκδίδει τα α¬ 
ποδεικτικά παραλαβής εισπρακτέων εσόδων. 

9. Ενεργεί, πριν από κάθε χρηματική κατάθεση εκ μέ¬ 
ρους των εισπρακτόρων, έλεγχο των διπλοτύπων εισπρά¬ 
ξεων, παραλαμβάνει τις εισπράξεις κ.λ,π. 

10. Εκδίδει τα γραμμάτια είσπραξης των διαφόρων ε¬ 
σόδων. 

11. Μεριμνά για την απόδοση των υπέρ τρίτων κρατή¬ 
σεων και τηρεί όλα τα απαραίτητα για το σκοπό αυτό βι¬ 
βλία. 

12. Επεξεργάζεται τα στοιχεία και διενεργεί περιοδι¬ 
κούς υπολογισμούς του ύψους των οφειλομένων ποσών 
κατά κατηγορία προσόδου και υπόχρεο. 

13. Μεριμνά για την ενημέρωση των υπόχρεων για την 
καταβολή των οφειλόμενων ποσών για την τήρηση των 
διαδικασιών που ισχύουν για τις προσφυγές των υπόχρε¬ 
ων, όταν αμφισβητούντο ύψος των οφειλόμενων ποσών. 

14. Οριστικοποιείτους βεβαιωτικούς καταλόγους μετά 
την ολοκλήρωση των διαδικασιών των τυχόν προσφυγών 
για την εκτέλεση των αντίστοιχων εισπράξεων. 

15. Ασχολείται με την προμήθεια πάσης φύσης υλικού, 
εκτός του υλικού των έργων, που είναι απαραίτητο για τις 
υπηρεσίες του Σ.Π. και προσπαθεί να επιτυγχάνει τη συμ- 
φερότερη τιμή με την παρακολούθηση των τιμών της α¬ 
γοράς, χωρίς να παραγνωρίζει την ποιότητα του προς 
προμήθεια υλικού. 

16. Μεριμνά για την έκδοση των σχετικών εντολών προ¬ 
μηθειών, τη σύνταξη των πρωτοκόλλων παραλαβής του 
πάσης φύσης υλικού των έργων και την υπογραφή τους α¬ 
πό τις αντίστοιχες Επιτροπές Παραλαβής και τη φύλαξή 
του. 

17. Διενεργεί κάθε πράξη σχετική με τη διαχείριση του 
υλικού, τη φύλαξή του και τη διάθεσή του βάσει διατακτι¬ 
κών της αρμόδιας υπηρεσίας. 

18. Μεριμνά για την έγκαιρη ανανέωση των υλικών που 
πρόκειται να εξαντληθούν. 

19. Διεξάγει δημοπρασίες ή πρόχειρους διαγωνισμούς, 
μεριμνά για τη δημοσίευση στον ημερήσιο τύπο των όρων 
διακήρυξης με καθορισμό της ημερομηνίας διεξαγωγής 
της δημοπρασίας. 

20. Συντάσσει συμβάσεις με τους προμηθευτές, μερι¬ 
μνά για την κοινοποίησή τους στους αρμόδιους καιπαρα- 
κολουθεί την τήρηση των όρων των συμβάσεων για την 
παράδοση των υλικών μέσα στις ορισμένες προθεσμίες 
και την επιβολή ποινικής ρήτρας σε περίπτωση εκπροθέ¬ 
σμων παραδόσεων, όπως καθορίζεται στις συμβάσεις ή 
τις διακηρύξεις. 

21. Έχει την ευθύνη για την όλη λειτουργία της μηχανο¬ 
γράφησης και μηχανοργάνωσης των υπηρεσιών του Σ.Π. 
και επιβλέπει τη σωστή και αποτελεσματική λειτουργία 
των εγκατεστημένων υπολογιστών στις υπηρεσίες αυτές. 

ΘΕΜΑΤΑ ΠΡΟΣΩΠΙΚΟΥ - ΜΙΣΘΟΔΟΣΙΑΣ 

1. Είναι υπεύθυνο γαι την εφαρμογή όλων των Νόμων 
και Διαταγμάτων που αφορούν το πάσης φύσης προσω¬ 


πικό του Σ.Π. και ασκεί τις αρμοδιότητες που απορρέουν 
από τον Ν. 1188/81, 

2. Διαχειρίζεται τις διαδικασίες που αφορούν την πρό¬ 
σληψη, απόλυση, προαγωγή, παραίτηση, τοποθέτηση, 
μετακίνηση, απόσπαση, μετάταξη κ.λ.π. του προσωπικού 
του Σ.Π. με οποιαδήποτε σχέση εργασίας, σύμφωνα με 
τις εκάστοτε ισχύουσες διατάξεις, 

3. Τηρεί Μητρώο, ευρετήριο και τους ατομικούς φακέ¬ 
λους του μόνιμου και με σχέση εργασίας Ιδιωτικού Δικαί¬ 
ου προσωπικού. 

4. Συντάσσει και θεωρείτο πάσης φύσεως μισθοδοτικά 
στοιχεία όλου του προσωπικού και τα προωθεί αρμοδίως 
για τη σύνταξη των μισθοδοτικών καταστάσεων. 

5. Εφαρμόζει το Πειθαρχικό Δίκαιο. 

6. Διαχειρίζεται τις διαδικασίες ελέγχου παρουσίας, 
παροχής αδειών, αξιολόγησης και άσκησης πειθαρχικού 
δικαίου στο προσωπικό του Σ.Π., με οποιαδήποτε σχέση 
εργασίας, σύμφωνα με τις εκάστοτε ισχύουσες διατά¬ 
ξεις, 

7. Φροντίζει για την ορθολογική κατανομή του προσω¬ 
πικού ώστε να λειτουργούν εύρυθμα οι υπηρεσίες. 

8. Παρακολουθεί τη μισθοδοτική κατάσταση όλων των 
εργαζομένων και εκδίδει τις σχετικές βεβαιώσεις και πι¬ 
στοποιητικά, όποτε ζητούνται. 

9. Συγκεντρώνει στοιχεία μεταβολών του προσωπικού ή 
αντίστοιχων καταβληθεισών παροχών ή καταλογισθέ- 
ντων ποσών προς το προσωπικό του Σ.Π., με οποιαδήπο¬ 
τε σχέση εργασίας, που αντιστοιχούν και έχουν επίδραση 
στην καταβολή των αμοιβών τους. 

10. Τηρεί αρχείο καταβληθεισών αμοιβών στο προσωπι- 
κότου Σ.Π. και εκδίδειπς αντίστοιχες βεβαιώσεις αποδο¬ 
χών. 

ΕΙΣΠΡΑΞΕΙΣ - ΠΛΗΡΩΜΕΣ - ΤΑΜΕΙΟ 

1. Παραλαμβάνει τα χρηματικά εντάλματα πληρωμών 
και διενεργεί τις πληρωμές προς τους δικαιούχους μετά 
από έλεγχο των τυχόν επιπρόσθετων δικαιολογητικών 
που ορίζει ο Νόμος ότι πρέπει να προσκομίζουν οι δικαι¬ 
ούχοι (π/χ/ φορολογική ενημερότητα στην περίπτωση 
των εταίρων κ.λ.π.). 

2. Καταγράφει τις διενεργούμενες πληρωμές σύμφωνα 
με τις ισχύουσες διατάξεις και σχετική ενημέρωση του 
Σ.Π. 

3. Διενεργεί εισπράξεις αντίστοιχων οφειλών προς το 
Σ.Π. για οποιαδήποτε αιτία, στα γραφεία του Σ.Π. Εκδίδει 
αντίστοιχα γραμμάτια είσπραξης και ενημερώνει σχετικά 
το περιοδικό αρχείο οφειλετών κατά οφειλέτη, τηρεί τις 
διαδικασίες παρακολούθησης ελέγχου των εισπρακτό- 
ρωντου. 

4. Καταγράφει τις διενεργούμενες εισπράξεις σύμφω¬ 
να με τις ισχύουσες διατάξεις και σχετική ενημέρωση του 
Σ.Π. 

5. Παρακολουθεί την πραγματοποίηση των υποχρεώ¬ 
σεων των οφειλετών προς το Σ . Π. και ενημερώνει το Λογι¬ 
στήριο για τις καθυστερούμενες οφειλές. 

6. Μεριμνά για την απόδοση των κάθε φύσεως κρατή¬ 
σεων υπέρ τρίτων που αντιστοιχούν στα επιμέρους ε¬ 
ντάλματα πλη ρωμής. 

7. Καταρτίζει τις περιοδικές καταστάσεις των υποχρε¬ 
ώσεων προς πληρωμή και των πληρωθένιων εξόδων. 

8. Παραλαμβάνει τους βεβαιωτικούς καταλόγους των υ¬ 
πόχρεων και των αντίστοιχων οφειλόμενων στο Σ.Π. πο¬ 
σών κατά κατηγορία προσόδου από τον Τομέα Ελέγχου 
Εσόδων. Εκδίδει και μεριμνά για την κοινοποίηση ατομι- 



ΕΦΗΜΕΡΙΣΤΗΣ ΚΥΒΕΡΝΗΣΕΩΣ {ΤΕΥΧΟΣ ΔΕΥΤΕΡΟ) 


361 


κών ή ειδικών προσκλήσεων προς τους οφειλέτες του 
Σ.Π. 

9. Ενημερώνει το περιοδικό αρχείο οφειλετών κατά ο¬ 
φειλέτη, όπου αναγράφονται τα οφειλόμενα ποσά ανά κα¬ 
τηγορία προσόδου. 

10. Τηρεί τις διαδικασίες, αρχεία και γενικά λογαρια¬ 
σμούς του λογιστικού συστήματος του Σ.Π. που αφορούν 
τα εισπρακτέα καιταπραγματοποιηθέντα έσοδατου σύμ¬ 
φωνα με τις ισχύουσες διατάξεις. 

11. Καταρτίζει τις περιοδικές κατάστασεις εισπρακτέων 
εσόδων. 

12. Τηρεί το φυσικό ταμείο στα γραφεία του Σ.Π. Διε¬ 
νεργεί χρηματικές δοσοληψίες με τις Τράπεζες. 

13. Τηρεί αρχείο με κάθε είδους παραστατικά και αντί¬ 
στοιχα δικαιολογητικάπου χρησιμοποιούνται για την ενη¬ 
μέρωση του λογιστικού συστήματος του Σ,Π. Παρέχει κά¬ 
θε είδους στοιχεία που ζητούνται από Δημόσιες / Ελεγκτι¬ 
κές υπηρεσίες σύμφωνα με τις διατάξεις που ισχύουν 
εκάστοτε. 

ΟΙΚΟΝΟΜΙΚΗ ΔΙΑΧΕΙΡΙΣΗ ΤΩΝ Ν.Π.Π.Δ. ΤΟΥ Σ.Π. 

Εκτελείτις λειτουργίες οικονομικής διαχείρισης {προϋ¬ 
πολογισμοί, απολογισμοί, λογιστική εσόδων/ εξόδων, τα¬ 
μείο) που είναι αναγκαίες για τη λειτουργία των Ν.Π.Δ.Δ. 
του Σ.Π. Συνεργάζεται με τις διοικήσεις υποστήριξης των 
Ν.Π.Δ.Δ. 

2. ΤΜΗΜΑ ΤΕΧΝΙΚΩΝ ΕΡΓΩΝ -ΥΠΗΡΕΣΙΩΝ 

Αρμοδιότητες του Τμήματος είναι η μελέτη, εκτέλεση 
και συντήρηση έργων τοπικού επιπέδου. 

Ειδικότερα οι αρμοδιότητες του είναι: 

1. Η υλοποίηση του Πολεοδομικού Σχεδιασμού στα πλαί¬ 
σια των εγκεκριμένων Ζωνών Οικιστικού Ελέγχου (Ζ.Ο.Ε.) 
ή των Ειδικών Χωροταξικών Μελετών και η τήρηση των δε¬ 
δομένων του Κτηματολογίου της περιοχής τους, όπως αυ¬ 
τά προκύπτουν από το συνολικό σχεδίασμά και την ολο¬ 
κληρωμένη διαχείριση του Εθνικού Κτηματολογίου. 

2. Η μέριμνα για την εκτέλεση και λειτουργία διακοινοτι- 
κών και διαδημοτικών έργων τεχνικής υποδομής και κοι¬ 
νωνικού εξοπλισμού. 

3. Η μέριμνα για την προστασία του περιβάλλοντος σε 
θέματα διακοινοτικής ή διαδημοτικής σημασίας. 

4. Κάθε άλλη σχετική αρμοδιότητα που ήθελε ανατεθεί 
από τους ΟΤΑ - μέλη του Σ.Π. 

Το αντικείμενο του τμήματος υλοποιείται με τη δραστη- 
ριοποίηση των παρακάτω διοικητικών ενοτήτων: 

ΜΕΛΕΤΗ - ΕΠΙΒΛΕΨΗ ΤΕΧΝΙΚΩΝ ΕΡΓΩΝ, ΚΤΗΜΑΤΟ¬ 
ΛΟΓΙΟ, ΠΟΛΕΟΔΟΜΙΚΟΣ ΣΧΕΔΙΑΣΜΟΣ, ΠΡΟΣΤΑΣΙΑ 
ΠΕΡΙΒΑΛΛΟΝΤΟΣ 

1. Προσδιορίζει τους ετήσιους και μεσοπρόθεσμους 
στόχους εκτέλεσης νέων τεχνικών έργων στην περιοχή 
του Σ.Π. και εκτέλεσης εργασιών συντήρησης της υφι¬ 
στάμενης κοινόχρηστης υποδομής. Προγραμματίζει τις 
ετήσιες και μεσοπρόθεσμες μελέτες και τις κατασκευές 
νέων έργων και συντηρήσεων που αναλαμβάνει το τμήμα 
και καθορίζει τις προϋποθέσεις υλοποίησης (χρονοδιά¬ 
γραμμα, τεχνικός εξοπλισμός, ανθρώπινο δυναμικό, πό¬ 
ροι κ.λ.π.). 

2. Εισηγείταιγιατη σκοπιμότητα ανάθεσης συγκεκριμέ¬ 
νων τεχνικών έργων σε τρίτους εκτός του Σ.Π. (προμελέ¬ 
τες, προκαταρκτικές μελέτες, οριστικές μελέτες, μελέτες 
εφαρμογής). Καταρτίζει προδιαγραφές μελετών και τη¬ 
ρεί τις διαδικασίες ανάθεσης συγκεκριμένων μελετών σε 


τρίτους (σύνταξη διακηρύξεων, τευχών προδιαγραφών, 
αξιολόγηση εκδηλώσεων ενδιαφέροντος, εισήγηση σχε¬ 
τικών αποφάσεων, σύνταξη συμβάσεων κ.λ.π.) 

3. Παρακολουθεί την εκπόνηση μελετών τεχνικών έρ¬ 
γων που ανατίθενται σε τρίτους, τηρεί τις διαδικασίες πα¬ 
ρακολούθησης, ελέγχου και παραλαβής των μελετών α¬ 
πό συμβατική άποψη. 

4. Συντάσσει τεχνικές μελέτες, είτε για έργα που θα ε- 
κτελεσθούν με αυτεπιστασία, είτε για έργα που θα ανατε¬ 
θούν σετρίτους, στιςπεριπτώσειςπου αποφασίζεται η εκ¬ 
πόνηση μελετών από τις υπηρεσίες του Σ.Π. 

5. Εισηγείται για τη σκοπιμότητα ανάθεσης της κατα¬ 
σκευής τεχνικών έργων σε τρίτους. Καταρτίζει τις προ¬ 
διαγραφές των τεχνικών έργων που ανατίθενται σε τρί¬ 
τους (δημοπρατήσεις, αξιολόγηση προσφορών, εισήγη¬ 
ση σχετικών αποφάσεων, σύνταξη συμβάσεων κ.λ.π.). 

6. Επιβλέπει την εκτέλεση έργων που γίνονται είτε με 
αυτεπιστασία είτε από τρίτους. Τηρεί τις διαδικασίες πα¬ 
ρακολούθησης και ελέγχου εκτέλεσης και παραλαβήςτε- 
χνικών έργων από ποιοτική, ποσοτική και συμβατική άπο- 
ψη. 

7. Φροντίζει για την παρακολούθη ση και τή ρη ση της νο¬ 
μοθεσίας που έχει σχέση με την ανάθεση, παρακολούθη¬ 
ση, εκτέλεση και παραλαβή μελετών και τεχνικών έργων. 

8. Συντάσσειτις τεχνικές προδιαγραφές για την προμή¬ 
θεια μηχανημάτων, τεχνικού εξοπλισμού ή υλικών για τις 
ανάγκες του Σ.Π. 

9. Παρακολουθεί την πορεία της εξέλιξης των προ¬ 
γραμμάτων. 

10. Παρακολουθεί τα προγράμματα χρήσης/ αξιοποίη¬ 
σης και της κατανομής των τεχνικών μέσων και του αν¬ 
θρώπινου δυναμικού του τμήματος. Εισηγείται για τη λή¬ 
ψη αποφάσεων που στοχεύουν στη βελτίωση της αξιο¬ 
ποίησης και της απόδοσης των διατιθέμενων τεχνικών 
μέσων και του προσωπικού. 

11. Συγκεντρώνει τα στοιχεία, πραγματοποιεί επί τόπου 
διερεύνηση και καταγραφή αδυναμιών του δομημένου 
χώρου στην εδαφική περιφέρεια, που έχουν σχέση μετά 
θέματα: 

- Ρυθμιστικός / Πολεοδομικός / Ρυμοτομικός Σχέδια- 
σμός 

- Οικιστικός Σχεδιασμός 

- Κυκλοφοριακός και Συγκοινωνιακός Σχεδιασμός 

12. Τεκμηριώνει τις προηγούμενες αδυναμίες και τηρεί 
σχετικό αρχείο. 

13. Επεξεργάζεται τα στοιχεία που συγκεντρώνονται / 
καταγράφονται στα πλαίσια των αρμοδιοτήτων του τμή¬ 
ματος, σχεδιάζει και εισηγείται προγράμματα επεμβάσε- 
ωντου Σ.Π. για τη βελτίωση της κατάστασης, σεό,τι αφο¬ 
ρά πολεοδομικά, ρυμοτομικά, οικιστικά, κυκλοφοριακά 
και συγκοινωνιακά θέματα. 

14. Στα πλαίσιατων προηγούμενων προγραμμάτων, εκ¬ 
πονεί μελέτες που αφορούν: 

-τηνπολεοδομική και οικιστική ανάπτυξη της Εδαφικής 
Περιφέρειας με την τροποποίηση / επέκταση του αντί¬ 
στοιχου σχεδίου 

- την αρχιτεκτονική μορφή και ανάδειξη κτιρίων ή μνη¬ 
μείων 

- την κυκλοφορία και στάθμευση των οχημάτων 

15. Εισηγείται την ανάθεση σε τρίτους και επιβλέπει εκ¬ 
πόνηση ανάλογων μελετώνπου εκπονούνται απότρίτους. 

16. Συνεργάζεται με αντίστοιχου αντικειμένου Νομαρ¬ 
χιακές ή Κεντρικές υπηρεσίες και φορείς για την από κοι- 

νού ρύθμιση θεμάτων πολεοδομικού, κυκλοφοριακού και 
συγκοινωνιακού σχεδιασμού που απασχολούντην Εδαφι¬ 
κή Περιφέρεια και την ανάπτυξη αντίστοιχων κοινών προ¬ 
γραμμάτων. 

17. Εισηγείται αποφάσεις, ρυθμίσεις και προγράμματα 
εφαρμογής με βάση τα συμπεράσματα και αποτελέσμα¬ 
τα των σχετικών μελετών για τη βελτίωση τωνπολεοδομι- 
κών, ρυμοτομικών, οικιστικών, κυκλοφοριακών και συ¬ 
γκοινωνιακών προβλημάτων της Εδαφικής Περιφέρειας. 

18. Εκτελεί εργασίες για την εφαρμογή του σχεδίου πό¬ 
λης ή των εκτός σχεδίου αδειών επί του εδάφους (καθο¬ 
ρισμός οικοδομικών γραμμών, σύνταξη και έλεγχος το- 
πογραφικών διαγραμμάτων κ.λ.π.). 

19. Τηρεί τις σχετικές διαδικασίες κατάρτισης και έκδο¬ 
σης πράξεων αναλογισμού, προσκυρώσεως και τακτο- 
ποιήσεως οικοπέδων. 

20. Εκτελεί τοπογραφικές εργασίες για τις ανάγκεςτου 
Τμήματος Τεχνικών Έργων/Υπηρεσιών. 

21. Εκτελεί ή επιβλέπει τοπογραφικές εργασίες που α¬ 
νατίθενται σε τρίτους. 

22. Ενημερώνει συνεχώς τατοπογραφικά διαγράμματα 
της Εδαφικής Περιφέρειας. 

23. Εκτελεί ή επιβλέπει τοπογραφικές εργασίες για τη 
σύνταξη κτηματολογίου της εδαφικής περιφέριας. 

24. Τηρεί αρχείο πολεοδομικών σχεδίων και κτηματολο¬ 
γίου. 

25. Εκπονεί μελέτες περιβαλλοντικών επιπτώσεων υφι¬ 
στάμενων ή μελλοντικών δράσεωντης περιοχής. 

ΔΙΟΙΚΗΤΙΚΗ ΥΠΟΣΤΗΡΙΞΗ - ΤΕΚΜΗΡΙΩΣΗ ΤΕΧΝΙΚΩΝ 
ΚΑΙ ΟΙΚΟΝΟΜΙΚΩΝ ΣΤΟΙΧΕΙΩΝ - ΠΡΟΜΗΘΕΙΕΣ 

1. Συγκεντρώνει υλικό και τηρεί τεχνικό φυσικό αρχείο 
(π.χ. σε φακέλλους) έργωντου τμήματος σε τρία επίπεδα: 

- Προγραμματιζόμενα έργα- 

- Υπό εκτέλεση έργα 

- Αποπερατωθέντα 

Στο αρχείο περιλαμβάνονται κάθε φύσης έγγραφα, έ¬ 
ντυπα, αλληλογραφία, παραστατικά, μελέτες, σχέδια 
κ.λ.π. που προγραμματίζει, εκτελεί ή έχει αποπερατώσει 
το τμήμα. 

2. Τηρεί τεχνική Βιβλιοθήκη και αρχείο τεχνικής νομο¬ 
θεσίας. 

3. Τηρεί τεχνικό πληροφοριακό αρχείο έργων του τμή¬ 
ματος. 

4. Τηρεί κοστολογικό αρχείο έργων του τμήματος. Στο 
αρχείο τηρούνται κάθε είδους δαπάνες και αναλώσεις 
που αντιστοιχούν στην εκτέλεση κάθε ενός από τα έργα 
του τμήματος. Συνεργάζεται για τον σκοπό αυτό με τις οι¬ 
κονομικές υπηρεσίες. 

5. Τηρεί αρχείο προγραμμάτων έργων του τμήματος. 

6. Τηρεί αρχείο διατεθεμένων μέσων και ανθρώπινου 
δυναμικού του τμήματος, και κατανομής στις επιμέρους 
δραστηριότητες και έργα αυτού. 

7. Παρέχει πληροφορίες προς τις υπόλοιπες υπηρεσίες 
του Σ.Π., κατά περίπτωση ή με συστηματικό τρόπο, για 
την πορεία εξέλιξης των έργωντου τμήματος από χρονι¬ 
κής, οικονομικής και κοστολογικής άποψης. 

8. Εκδίδει περιοδικές στατιστικές καταστάσις που αφο¬ 
ρούν την εκτέλεση των έργων καθώς και της αξιοποίηση 
των διατεθέμενων τεχνικών μέσων και του τεχνικού προ¬ 
σωπικού. 

9. Παρέχει γραμματειακές υπηρεσίες στο τμήμα. 

10. Χειρίζεται τον μηχανογραφημένο εξοπλισμό που εί¬ 
ναι αναγκαίος για την αποδοτική εκτέλεση των δραστη¬ 


ριοτήτων του τμήματος. 

11. Εκτελεί κάθε σχεδιαστική εργασία για τις ανάγκες 
τουτμήματος. 

12. Ετοιμάζει τις ετήσιες προμήθειες σε συνεργασία με 
τις λοιπές του Σ.Π. 

13. Συγκεντρώνει τις αιτήσεις εκδήλωσης αναγκών 
προμήθειας ειδών από τις επιμέρους διοικητικές ενότη¬ 
τες του Σ.Π. 

14. Τηρεί τις διαδικασίες για την έγκριση της σκοπιμό¬ 
τητας κάθε προμήθειας και των διαδικασιών για την ακύ¬ 
ρωση των προς προμήθεια ειδών σε συγκεκριμένους 
προμηθευτές. 

15. Παρακολουθεί την εκτέλεση κάθε παραγγελίας μέ¬ 
χρι και την παραλαβή των παραγγελθέντων ειδών. 

16. Φροντίζει για τη σύσταση και υποστήριξη της λει¬ 
τουργίας επιτροπών με μέλη από τον πολιτικό ή υπηρε¬ 
σιακό μηχανισμό του Σ.Π. για την κατάρτιση προδιαγρα¬ 
φών, τη διενέργεια διαγωνισμών, τη λήψη και αξιολόγηση 
προσφορών, την παραλαβή των παραγγελόμενων ειδών. 

17. Ετοιμάζει περιοδικούς απολογισμούς προγραμμά¬ 
των προμηθειών ή απολογισμών κατά περίπτωση προμη¬ 
θειών. 

18. Φροντίζει για την τήρηση των διαδικασιών χαρακτη¬ 
ρισμού υλικών / εξοπλισμού ως άχρηστων ή υλικών που 
πλεονάζουν και την τήρηση των διαδικασιών καταστρο¬ 
φής, απομάκρυνσης ή εκποίησης των υλικών αυτών. 

19. Διενεργεί έρευνα αγοράς για την τεκμηρίωση της 
διαθεσιμότητας των ειδών που ενδιαφέρουν το Σ. Π. καιτη 
λήψη στοιχείων τιμών προμήθειας. 

ΤΕΧΝΙΚΕΣ ΕΡΓΑΣΙΕΣ ΣΥΝΤΗΡΗΣΗΣ, ΔΙΑΧΕΙΡΙΣΗ 
ΑΠΟΡΡΙΜΜΑΤΩΝ, ΕΠΕΞΕΡΓΑΣΙΑ ΛΥΜΜΑΤΩΝ 

1. Εκτελεί εργασίες καθαριότητας των κοινόχρηστων 
χώρων της περιοχής (χείμαρροι, δρόμοι, πάρκα, περιο¬ 
χές ιδιαίτερου φυσικού κάλλους κ.λ.π.). 

2. Λειτουργεί χώρο υγειονομικήςταφής απορριμμάτων, 

3. Εκτελεί προγράμματα ανακύκλωσης. 

4. Συντηρεί σε θέση λειτουργίας τα μηχανήματα της 
διαχείρισης των απορριμμάτων και συναφών δραστηριο¬ 
τήτων, 

3. ΓΡΑΦΕΙΟ ΑΝΑΠΤΥΞΗΣ ΠΡΟΓΡΑΜΜΑΤΙΣΜΟΥ 

Αρμοδιότητες του γραφείου αυτού είναι ο σχεδιασμός 
του βραχυπρόθεσμου και μακροπρόθεσμου Προγράμμα¬ 
τος Ανάπτυξης του Συμβουλίου Περιοχής, ο προσδιορι¬ 
σμός των αναπτυξιακών στόχων της περιοχής, στα πλαί¬ 
σια των αναπτυξιακών στόχωντου Νομού και της Περιφέ¬ 
ρειας, η παρακολούθηση και η αξιολόγηση της έγκαιρης 
και αποδοτικής υλοποίησης όλων των προγραμματισμέ¬ 
νων δραστηριοτήτων του Σ.Π. 

Ειδικότερα οι αρμοδιότητες του είναι: 

1. Η συμμετοχή στο σχεδίασμά του βραχυπρόθεσμου, 
του μέσου και μακροπρόθεσμου Προγράμματος Ανάπτυ¬ 
ξης του Σ.Π. και ιδιαίτερα στον προσδιορισμό των ανα¬ 
πτυξιακών στόχων της περιοχής στα πλαίσια του Νομαρ¬ 
χιακού και Περιφερειακού Αναπτυξιακού Σχεδιασμού 

2. Η κατάρτιση και η εισήγηση του ετήσιου Αναπτυξια¬ 
κού Προγράμματοςτου Σ.Π. 

3. Η συγκέντρωση στοιχείων, η διερεύνηση των ανα¬ 
γκών, η κατάρτιση και η εισήγηση του ετήσιου προϋπολο¬ 
γισμού εσόδων και εξόδων του Σ.Π. και η υποβολή του ε¬ 
γκαίρως αρμοδίως. 

4. Η εποπτεία της εφαρμογής του Προγράμματος Ανά¬ 
πτυξης και η διενέργεια συνεχούς ελέγχου για την απο¬ 
δοτικότερη και αποτελεσματικότερη υλοποίησή του. 

5. Η επεξεργασία των προτάσεων των κατοίκων και των 
φορέων της τοπικής κοινωνίας που έχουν σχέση με τους 
στόχους του Σ.Π. και η κατάρτιση ανάλογων εισηγήσεων 
στο Δ.Σ. 

6. Η κατάρτιση σε συνεργασία με τους υπεύθυνους των 
άλλων Τμημάτων αιτήσεων ένταξης του Σ.Π. σε Εθνικά ή 
Ευρωπαϊκά Προγράμματα Ανάπτυξης ανάλογα με τους 
αναπτυξιακούς στόχους του Σ.Π. και η εποπτείατης υλο¬ 
ποίησής τους σε περίπτωση ένταξης. 

7. Μετά το πέρας κάθε δραστηριότητας/έργου/εκδή- 
λωσης, η παρουσίαση γραπτής έκθεσης στο Διευθυντή 
και στον Πρόεδρο, με εκτιμήσεις και σχόλια για την απο- 
τελεσματικότητα της συγκεκριμένης δραστηριότητας 
στην κάλυψη των αντίστοιχων αναγκών της τοπικής κοι¬ 
νωνίας. 

8. Η παρακολούθηση της πορείας εκτέλεσης του Προϋ¬ 
πολογισμού Εσόδων - Εξόδων, η εισήγηση της αναμόρ¬ 
φωσής του, η εγγραφή νέων εσόδων και η χορήγηση συ- 
μπλη ρωματι κών π ιστώσεων. 

9. Η συγκέντρωση, η επεξεργασία και η τήρηση στατι¬ 
στικών στοιχείων για την οικονομική, κοινωνική και πολιτι¬ 
στική κατάσταση στην περιοχή και για τις πηγές χρημα¬ 
τοδότησης αναπτυξιακών προγραμμάτων. 

10. Η παρακολούθηση των Προγραμμάτων που αφο¬ 
ρούν την κοινωνική και πολιτιστική ανάπτυξη και τη βελ¬ 
τίωση της ποιότητας ζωής. 

11. Η διαχείριση των χρηματοδοτήσεων από το Πρό¬ 
γραμμα Δημοσίων Επενδύσεων και από τους πόρους των 
Προγραμμάτων της Ευρωπαϊκής Ένωσης που αφορούν 
την περιοχή. 

12. Η αξιοποίηση των πλοιποπαραγωγικών πόρων διά¬ 
κοι νοτικής ή διαδημοτικής σημασίας. 

13. Η επεξεργασία, κατάρτιση, εισήγηση και εκτέλεση 
των προγραμμάτων προβολής του έργου του Σ.Π. 

14. Ο σχεδιασμός, η εισήγηση και εφαρμογή των προ¬ 
γραμμάτων ενημέρωσης των πολιτών για τις επιδιώξεις, 
τους στόχους και τις υπηρεσίες του Σ.Π. με γενικό στόχο 
τη δραστηριοποίηση των πολιτών για την προώθηση των 
τοπικών συμφερόντων. 

15. Ο σχεδιασμός και η εφαρμογή των προγραμμάτων 
ενημέρωσης των επισκεπτών της περιοχής. 

16. Η επιμέλεια των ενημερωτικών εκδόσεων ή εκπο- 
μπώντου Σ,Π. στα Μ.Μ.Ε. 

17. Η τήρηση του πληροφοριακού αρχείου δημοσιεύ¬ 
σεων και εκπομπών που αφορούν το Σ.Π. καθώς και των 
σχετικών απαντήσεων. 

Άρθρο 6 
ΔΙΕΥΘΥΝΤΗΣ 

1. Προΐσταται των τμημάτων και γραφείων που υπάγο¬ 
νται στο Σ.Π. 

2. Παρακολουθεί, εποπτεύει και ελέγχει την παρουσία, 
την πειθαρχία, την υπηρεσιακή επίδοση όλων των υπαλ¬ 
λήλων του Σ. Π. και τους καθοδηγεί κατά την εκτέλεση των 
υπηρεσιακών τους καθηκόντων. 

3. Παρακολουθεί την τήρηση των Νόμων, διαταγμάτων, 
αποφάσεων κ.λ.π., που αφορούντοΣ.Π. 

4. Κατανέμει την εργασία στους υπαλλήλους ανάλογα 
με τις συνολικές ανάγκες. 

5. Μπορεί να απασχολεί οποιανδήποτε από το προσω¬ 
πικό της Υπηρεσίας του για την εκτέλεση κάθε άλλης ερ¬ 
γασίας ανάλογα με τις ανάγκες που παρουσιάζονται σε 
κάθε τμήμα ή γραφείο. 


6. Ενημερώνεται για όλη την εισερχόμενη και εξερχόμε- 
νη αλληλογραφία που αφορά το Σ.Π., χαρακτηρίζει και 
κατανέμει αυτή σύμφωνα με τις αρμοδιότητες των γρα¬ 
φείων και του τμήματος και δίνει τις αναγκαίες οδηγίες για 
τις ενέργειες που πρέπει να γίνουν. 

7. Υπογράφει αποφάσεις - ύστερα από εξουσιοδότηση 
του Προέδρου - καθώς και τα υπηρεσιακά έγγραφα. 

8. Θεωρεί με τη μονογραφή του και υποβάλλει όλατα έγ¬ 
γραφα που συντάσσονται από τις υπηρεσίες για έγκριση 
και υπογραφή από τον Πρόεδρο ή το νόμιμο αναπληρωτή 
του καθιστάμενος έτσι συνυπεύθυνος για τη νομιμότητα 
της ενέργειας. 

9. θεωρεί τη βεβαίωση της εργασίας του προσωπικού 
που υπηρετεί στο Σ.Π. 

10. Εισηγείται όλατα θέματατων αρμοδιοτήτωντου Σ. Π. 
στον Πρόεδρο υπογράφοντας τις σχετικές εισηγήσεις. 

11. Προΐσταται, εφόσον οι υπηρεσιακές ανάγκες το α¬ 
παιτούν, στις συνεδριάσεις των συλλογικών οργάνων του 
Σ.Π. και αναπτύσσειτις απόψεις του πάνω στα διάφορα υ¬ 
πηρεσιακά θέματα. Συντάσειτις ετήσιες εκθέσεις αξιολό¬ 
γησης των υπηρετοΰντωνστοΣ.Π. υπαλλήλων. 

12. Δέχεται τους πολίτες και παρέχει σε αυτούς όσες 
πληροφορίες επιτρέπονται από τις κείμενες διατάξεις 
και είναι υποχρεωμένος να βρίσκεται στη θέση του κατά 
τις ώρες τις υποδοχής του κοινού, για την επίλυση των 
τυχόν μεταξύ αυτών και των υπηρεσιών του Σ.Π. διαφο¬ 
ρών. 

Άρθρο 7 

ΠΡΟΪΣΤΑΜΕΝΟΣ ΤΜΗΜΑΤΟΣ 

1. Είναι υπεύθυνος για την ακριβή τήρηση, εφαρμογή 
και εκτέλεση των αρμοδιοτήτων και καθηκόντων του τμή¬ 
ματος που προΐσταται. 

2. Φροντίζει για την εφαρμογή των Νόμων, διαταγμάτων 
και των αποφάσεων και εγκυκλίων που του κοινοποιού¬ 
νται, ενημερώνοντας τους υπαλλήλους του, δίνοντας πα¬ 
ράλληλα τις αναγκαίες επεξηγήσεις και οδηγίες για την ε¬ 
κτέλεσή τους. 

3. Κατανέμει την εργασία στους υπαλλήλους και τους 
καθοδηγεί, ελέγχει δε τη ν πορεία εργασιών το υ τμή ματός 
του καθώς και των υποθέσεων που εκκρεμούν. 

4. Εκτελείτις εντολές του Διευθυντή, εισηγείται σε αυ¬ 
τόν τις υποθέσεις της αρμοδιότητάς του, του υποβάλλει 
υπηρεσιακές εκθέσεις και σημειώματα για την πορεία ερ¬ 
γασιών του τμήματός του καθώς και των υποθέσεων που 
εκκρεμούν. 

5. Συντάσει τις εκθέσεις αξιολόγησης των υπηρετού- 
ντων υπαλλήλων, τις οποίες στη συνέχεια υποβάλλει στο 
Διευθυντή για περαιτέρω κρίση. 

6. Προσυπογράφει την αλληλογραφία της υπηρεσίας 
του συντάσσοντας προσωπικά τα σημαντικότερα έγγρα¬ 
φα και καθίσταται υπεύθυνος για τη νομιμότητα της ενέρ¬ 
γειας και την ακρίβεια των αναφερομένων σε αυτά πραγ¬ 
ματικών περιστάσεων. 

7. Δέχεται τους πολίτες και παρέχει σε αυτούς όσες 
πληροφορίες επιτρέπονται από τις κείμενες διατάξεις και 
είναι υποχρεωμένος να βρίσκεται στη θέση του κατά τις 
ώρες υποδοχής του κοινού. 

8. Βεβαιώνει την εργασία του προσωπικού, που υπηρε¬ 
τεί στο τμή μα του. 

Άρθρο 8 

ΛΟΙΠΟ ΠΡΟΣΩΠΙΚΟ ΤΜΗΜΑΤΟΣ 

1. Στα πλαίσια των αρμοδιοτήτων του τμήματος που εί- 

ναι τοποθετημένοι οι υπάλληλοι, ανεξάρτητα από την ερ¬ 
γασιακή τους σχέση, εκτελούντην εργασία που τους έχει 
ανατεθεί με προσοχή, επιμέλεια και ευσυνειδησία κάτω α¬ 
πό τις οδηγίες και κατευθύνσεις του προϊσταμένου τους, 
σύμφωνα με την κείμενη νομοθεσία. 

2. Όσοι χειρίζονται ή χρησιμοποιούν μηχανήματα ή ο¬ 
χήματα, εργαλεία, διάφορες συσκευές κ.λ.π. είναι υπεύ¬ 
θυνοι για κάθε αδικαιολόγητη απώλεια, φθορά ή κατα¬ 
στροφή, κυρίως όταν αυτή οφείλεται σε αμέλεια ή κακή 
χρήση. 

3. Οι συντάκτες των εγγράφων, αποφάσεων, μελετών 
και αλληλογραφίας τα μονογράφουν και είναι υπεύθυνοι 
για την ακρίβεια των πραγματικών στοιχείων, που προκύ¬ 
πτουν από τα τηρούμενα στο Σ.Π. βιβλία, φακέλους και 
άλλα παραστατικά. 

4. Αναφέρουν στον Προϊστάμενό τους γραπτά ή προ¬ 
φορικά για τις υποθέσεις, που εκκρεμούν και δεν μπο¬ 
ρούν να επιλυθούν άμεσα ή εντός των προθεσμιών, που 
τους έχουν ταχθεί. 

5. Σε όλους τους υπαλλήλους μπορεί να ανατεθούν ε¬ 
πιπλέον αρμοδιότητες μετά από απόφαση του Προέ¬ 
δρου. 


Αρθρο 9 

ΚΑΝΟΙψΣΜΟΙ ΛΕΙΤΟΥΡΓΙΑΣ 

ΤΩΝ ΥΠΗΡΕΣΙΩΝ ΤΟΥ Σ.Π. 

Οι θέσεις εργασίας κάθε διοικητικής ενότητας με τις α¬ 
νάλογες περιγραφές εργασίας, η εσωτερική κατανομή α¬ 
ντικειμένων και η ανάθεση αρμοδιοτήτων στο προσωπικό 
του Σ.Π., καθώς και σε οποιαδήποτε άλλη εσωτερική δια¬ 
δικασία διοίκησης ή λειτουργίας του Σ.Π., ορίζονται με α¬ 
πόφαση του προέδρου του Σ.Π. 

Άρθρο 10 (ακροτελεύτιο) : 

Η απόφαση αυτή επιβαρύνει τον προϋπολογισμό του 
Σ.Π. 13ης Εδαφικής Περιφέρειας με ποσό που δεν μπορεί 
να προσδιορισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 7 Ιανουάριου 1997 

Με εντολή Γεν. Γραμματέα 

Περιφ. Κεντρ. Μακεδονίας 
Ο Δ/ντής Δασών 
ΣΤΥΛΙΑΝΟΣ ΠΑΠΑΔΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





